2019. gada 10. decembrī Noteikumi Nr. 598

Rīgā (prot. Nr. 57 20. §)

**Grozījumi Ministru kabineta 2012. gada 20. marta noteikumos Nr. 190 "Noteikumi par notikumu reģistrēšanas kārtību un policijas reaģēšanas laiku"**

# Izdoti saskaņā ar

# likuma "Par policiju"

#  10. panta ceturto daļu,

#  19. panta desmito daļu un

#  19.1panta septīto daļu

Izdarīt Ministru kabineta 2012. gada 20. marta noteikumosNr. 190 "Noteikumi par notikumu reģistrēšanas kārtību un policijas reaģēšanas laiku" (Latvijas Vēstnesis, 2012, 47. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "Par policiju" 10. panta ceturto daļu, 19. panta desmito daļu un 19.1panta septīto daļu".

2. Izteikt 1. punktu šādā redakcijā:

"1. Noteikumi nosaka:

1.1. kārtību, kādā Valsts policija reģistrē iesniegumus un informāciju par noziedzīgiem nodarījumiem un citiem likumpārkāpumiem, par notikumiem, kuri apdraud personu vai sabiedrības drošību, un par tajos iesaistītajām personām, iekļaujamo ziņu apjomu un glabāšanas termiņus;

1.2. kārtību, kādā pašvaldības policija un ostas policija reģistrē iesniegumus un informāciju par iespējamiem likumpārkāpumiem un notikumiem, kuri apdraud personu vai sabiedrības drošību, iekļaujamo ziņu apjomu un glabāšanas termiņus;

1.3. Valsts policijas reaģēšanas laiku, ja ir saņemta informācija par noziedzīgiem nodarījumiem, citiem likumpārkāpumiem un notikumiem, kuri apdraud personu vai sabiedrības drošību."

3. Papildināt noteikumus ar 1.1 punktu šādā redakcijā:

"1.1 Par notikumu šo noteikumu izpratnē ir uzskatāms noziedzīgs nodarījums, iespējamais likumpārkāpums un notikums, kas apdraud personas vai sabiedrības drošību."

4. Aizstāt 2. punktā vārdu "policijas" ar vārdiem "Valsts policijas".

5. Izteikt 5. punktu šādā redakcijā:

"5. Policijas darbinieki, pašvaldības policijas darbinieki un ostas policijas darbinieki nodrošina ziņu iekļaušanu un papildināšanu reģistrā tiešsaistes datu pārraides režīmā."

6. Papildināt noteikumus ar 7.1 punktu šādā redakcijā:

"7.1 Policija, kura atbilstoši kompetencei veic darbības saistībā ar notikumu, pēc šo noteikumu 6. un 7. punktā minēto ziņu saņemšanas nekavējoties papildina ar tām reģistru."

7. Aizstāt III nodaļas nosaukumā un 9. punkta ievaddaļā vārdu "Policija" (attiecīgā locījumā) ar vārdiem "Valsts policija" (attiecīgā locījumā).

8. Aizstāt 10. punktā vārdu "policija" (attiecīgā locījumā) ar vārdiem "Valsts policija" (attiecīgā locījumā).

9. Aizstāt 11. punktā vārdu "policija" ar vārdiem "Valsts policija".

10. Svītrot 12. punktu.

11. Aizstāt 13.3. apakšpunktā vārdu "policijas" ar vārdiem "Valsts policijas".

12. Aizstāt 14. punkta otrajā teikumā vārdu "Policija" ar vārdiem "Valsts policija".

Ministru prezidents A. K. Kariņš

Iekšlietu ministrs S. Ģirģens